**ИЗМЕНА КОНКУРСНЕ ДОКУМЕНТАЦИЈЕ БРОЈ 3/2016**

**И ПРОДУЖЕЊЕ РОКА ЗА ПОДНОШЕЊЕ ПОНУДА**

**ЈАВНА НАБАВКА:**

**НАБАВКА ДОБРА – ПОГОНСКО ГОРИВО ЗА ПОТРЕБЕ**

**ГРАДСКЕ ОПШТИНЕ НОВИ БЕОГРАД**

(Број предмета јавне набавке: VII-404-1/2016-3)

У предмету јавне набавке добра – погонско гориво за потребе Градске општине Нови Београд, број предмета VII-404-1/2016-3, Наручилац је дана 20.01.2016. године примио Захтев за доле наведено појашњења тј. измену Конкурсне документације:

**ПИТАЊЕ ПОНУЂАЧА :**

„Обраћамо Вам се поводом измене Конкурсне документације коју сте објавили на Порталу јавних набавки.

У измени Конкурсне документације сте навели додатни услов: најмање 10 малопродајних објеката на територији Београда и 10 малопродајних објеката на територији Републике Србије.

 Члан 10. Став 2 Закона о јавним набавкама наводи да наручилац не може онемогућавати било ког понуђача да учествује у поступку коришћењем дискриминаторских услова. Конкуренција омогућава наручиоцу већи избор понуда, док додатни услов који сте одредили представља дискриминацију одређених понуђача и самим тим онемогућава учествовање оним понуђачима који би иначе могли равноправно конкурисати за реализацију горе поменуте набавке.

Обзиром да је у питању јавна набавка мале вредности, сматрамо да је број малопродајних објеката који се тражи непотребно висок. Односно да понуђач са максимално 7 бензинских станица на територији града Београда може да задовољи потребе наручиоца за несметаним обављањем своје делатности сходно дефинисаној количини предметне набавке..

На основу горе наведеног предлажемо смањење броја бензинских станица које понуђач мора да поседује на територији Града Београда на минимум 7 малопродајних објеката.“

**ОДГОВОР НАРУЧИОЦА:**

На основу горе наведеног захтева за појашњењем, Наручилац мења конкурсну документацију и то:

**-**  **У Одељку III. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ И УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА**, тачка 2. ДОДАТНИ УСЛОВИ, за учешће из члана 76. Закона о јавним набавкама, подтачка 2.4, на страни 10. Конкурсне документације, мења се у целини и гласи:

„ **Да располаже довољним техничким капацитетом**, **и то:**

Минимум 7 малопродајних објеката на територији Града Београда и 7 малопродајних објеката на територији Републике Србије.“

***Доказ:***

„Потписана и печатом оверена листа малопродајних објеката на територији Града Београда. и на територији Републике Србије “.

**Нови рок за подношење понуда је 26.01.2016. до 10:00 часова, док ће се јавно отварање понуда обавити истог дана са почетком у 11:00 часова у сали 3 Градске општине Нови Београд.**

 **Београд, 20.01.2016. године**

 **Председник**

**Комисије за јавну набавку**

 Драган Драгојевић,с.р.

Измена Конкурсне документације објављена је на Порталу Управе за јавне набавке и веб сајту Градске општине Нови Београд 20.01.2016. године.